**ZAPISNIK**

**XCVII SJEDNICA ODBORA ZA DOKTORSKE STUDIJE**

**Srijeda, 16.03.2022. godine**

**Rektorat, sala Senata**

Sjednici su prisustvovali: prof. dr Biljana Šćepanović, prof. dr Tatjana Novović, prof. dr Mileta Golubović, prof. dr Biljana Lazović, prof. dr Boris Vukićević, prof. dr Miloš Daković, prof. dr Edin Jašarović, prof. Nikola Milović, prof. dr Jelena Šaković Jovanović

Opravdano odsutni: prof. dr David Kaljaj, prof. dr Ljiljana Dujović

Presjedavajuća: prof. dr Biljana Šćepanović

Odbor je počeo sa radom u 11.00h.

Sjednica je održana prema sljedećem utvrđenom

**DNEVNOM REDU:**

1. **Usvajanje Zapisnika (91, 92, 93, 95, 96)**
2. **Razmatranje materijala za predstojeću sjednicu Senata:**

* **Imenovanja mentora**

1. Bojana Knežević – PMF
2. Maša Vučinić – PMF
3. Arberi Krasniqi-Avdijaj – PMF
4. Anduena Haradinaj Buqani – PMF
5. Blerina Hasani – PMF
6. Zdravka Zeković Raščanin – MedF
7. Tijana Vukadinović – MedF
8. Almir Rebronja – MedF
9. Veselinka Beatović – MedF
10. Novak Adžić – FilozF
11. Dragana Pantović – FilolF
12. Sonja Bojić – FilolF
13. Tijana Rakočević – FilolF
14. Jelena Knežević – FilolF
15. Ilona Simović – FilolF
16. Berkan Hamza – PF
17. Betim Behluli – PF
18. Igor Petrović – PomF
19. Igor Stanovčić – PomF
20. Ivan Mraković – PomF
21. Dragana Milošević – PomF
22. Dmitri Kacharov – MašF
23. Vasilije Samardžić – MašF
24. Oksana Kašiković – MašF
25. Ljubodrag Samardžić – MTF
26. Zorana Sekulić – MTF
27. Todor Lakić – FPN
28. Nina Krivokapić – FPN
29. Božidar Denda – FPN
30. Vasilije Bojović – GF
31. Svetislav Popović – GF
32. Ivana Tešović – GF

* **Godišnji izvještaji mentora**

1. Aleksandra Gezović – MTF
2. Zorana Sekulić – MTF
3. Milko Joksimović – MedF
4. Ilaz Miftari – MedF
5. Milica Stanisic – MedF
6. Maja Milanovic – MedF
7. Enisa Žarić – MedF
8. Ivana Čurović – MedF
9. Vukadin Bajagić – MedF
10. Aleksandra Ljumović – MedF
11. Tijana Vukadinović – MedF
12. Haris Kujundžić – MedF
13. Emir Muzurović – MedF
14. Vasilije Đurović – EF
15. Miloš Žarković – EF
16. Damir Sindik – EF
17. Milica Vukčević – EF
18. Filip Petrović – EF
19. Tijana Knežević – EF
20. Andrijana Baltić – FilolF
21. Stefan Bulatović – FilolF
22. Julija Jaramaz – FilolF
23. Fiola Kallaba – FilolF
24. Nikola Marvucic – PomF
25. Marija Markoč – BTF
26. Kosta Pavlović – PMF

* **Izvještaji komisija za ocjenu prijava doktorskih disertacija**

1. Muhedin Kadić – MedF
2. Enisa Kujundžić – MedF
3. Jelena Vučinić – MedF
4. Igor Gogić – MedF
5. Vuko Kovijanić – MašF

* **Ispunjenost uslova i imenovanja komisija za ocjenu doktorskih disertacija**
  + 1. Janja Raonić – MedF
* **Izvještaji komisija za ocjenu doktorskih disertacija**
  + 1. Milica Muhadinović – EF
* **Izvještaji o odbranama doktorskih disertacija**
  + 1. dr Marina Jakšić Kavarić – MedF

1. **Razmatranje izvještaja o realizaciji upisa na doktorske studije u III upisnom roku**
   * Biotehnički fakultet, Fakultet za turizam i hotelijerstvo, Filološki fakultet, Elektrotehnički fakultet, Mašinski fakultet, Pomorski fakultet
2. **Razmatranje izmjena i dopuna planova izvođenja nastave za studijsku 2021/22. godinu**
3. Filološki fakultet – dopune
4. Fakultet za sport i fizičko vaspitanje – izmjena
5. **Razno**
6. Zahtjev u vezi školarine – Sreten Savićević – EF
7. Mišljenje u vezi ispravljanja prijave teme doktorske disertacije – Marija Bubanja – FSFV
8. Priznavanje ispita – Goran Gojković – FSFV
9. Priznavanje ispita – Arijana Govori – FSFV
10. Zahtjev za proširenje rang-liste za upis na doktorske studije – MašF
11. Inicijativa za razrješenje mentora – PomF

**I Usvajanje Zapisnika sa prethodnih sjednica**

Na Zapisnike sa prethodnih sjednica Odbora nije bilo primjedbi i jednoglasno su usvojeni (91, 92, 93, 95, 96).

**II Razmatranje pristiglih materijala za predstojeću sjednicu Senata**

Prije razmatranja obrazaca M (imenovanje mentora), predsjedavajuća Odbora, prof. dr Biljana Šćepanović, je ukazala ostalim članovima Odbora da je materijal za predmete Blerine Hasani (PMF) i Ljubodraga Samardžića (MTF) nepotpun, pa je predloženo da se izjašnjavanje o navedenim predmetima odloži za narednu sjednicu, a da se fakulteti obavijeste da je potrebno da dostave dopunu dokumentacije. Kako Odbor analizira odluke vijeća fakulteta i propratni materijal koji dostave fakulteti, te na osnovu toga donosi mišljenje, fakulteti treba da dostave sve relevantne informacije, kako bi Odbor mogao da se izjasni.

Za preostale obrasce M, predsjedavajuća Odbora je predložila da se Odbor izjasni, u slučaju da nema ništa sporno, o svim materijalima aklamacijom, što je i učinjeno.

Odbor je glasao na sljedeći način:

* **imenovanja mentora: 9 glasova ZA, nije bilo glasova protiv i uzdržanih (za sve preostale predmete).**

I povodom predmeta koji se tiču davanja saglasnosti na **izvještaje mentora,** predsjedavajuća Odbora je predložila da se Odbor, takođe, izjasni aklamacijom. Prethodno je konstatovano da su svi izvještaji mentora pozitivni, da je rad kandidata ocijenjen visokim ocjenama i predložen je dalji rad na disertaciji. Izuzetak je izvještaj mentora za Fiolu Kallabu, sa Filološkog fakulteta. Mentor je napisao negativan izvještaj, međutim, kandidat o tome nije obaviješten, tj. Odbor nije upoznat sa izjavom kandidata tim povodom, kako propisuju Pravilima. Naime, članom 33 Pravila propisano je da ukoliko je izvještaj mentora negativan, mentor je dužan da o njegovoj sadržini obavijesti studenta prije podnošenja izvještaja, kako bi se studentu omogućilo da u istom roku propisanom u stavu 1 ovog člana podnese pisani odgovor. Tokom rasprave o predmetnom predlogu, istaknuto je i da obrazac IM nije potpun, da nijesu date ocjene po svim stavkama koje se nalaze u IM obrascu. Konstatovano je da je potrebno dokumentaciju vratiti na dopunu i da treba pribaviti i izjavu kandidata.

Za ostale predmete IM, Odbor je glasao na sljedeći način:

* usvajanje Izvještaja mentora o radu kandidata: **9 glasova ZA, nije bilo glasova protiv i uzdržanih (za sve preostale predmete).**

Odbor je dalje nastavio sa razmatranjem materijala za sjednicu Senata.

1. Uvodničar za predmet **dr med Muhedina Kadića** je prof. dr Mileta Golubović.

Prof. dr Mileta Golubović je upoznao članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja komisije za ocjenu prijave doktorske disertacije: **9 glasova ZA, nije bilo glasova protiv i uzdržanih.**

Odbor je saglasan sa predlogom Vijeća Medicinskog fakulteta broj 366/3, od 03.03.2022. godine za usvajanje Izvještaja Komisije o ocjeni prijave doktorske teze „Ekspresija liganda programirane smrti – 1 (PD-L1) i tumor – infiltrišućih limfocita (TIL) kao prognostičkih markera kod karcinoma larinksa“ kandidata dr med Muhedina Kadića.

1. Uvodničar za predmet **dr med Enise Kujundžić** je prof. dr Mileta Golubović.

Prof. dr Mileta Golubović je upoznao članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja komisije za ocjenu prijave doktorske disertacije: **9 glasova ZA, nije bilo glasova protiv i uzdržanih.**

Odbor je saglasan sa predlogom Vijeća Medicinskog fakulteta broj 366/4, od 03.03.2022. godine za usvajanje Izvještaja Komisije o ocjeni prijave doktorske teze „Značaj porodičnog okruženja u prevenciji predgojaznosti i gojaznosti kod sedmogodišnjaka u Crnoj Gori“ kandidatkinje dr med Enise Kujundžić.

1. Uvodničar za predmet **dr med Jelene Vučinić** je prof. dr Mileta Golubović.

Prof. dr Mileta Golubović je upoznao članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja komisije za ocjenu prijave doktorske disertacije: **9 glasova ZA, nije bilo glasova protiv i uzdržanih.**

Odbor je saglasan sa predlogom Vijeća Medicinskog fakulteta broj 366/5, od 03.03.2022. godine za usvajanje Izvještaja Komisije o ocjeni prijave doktorske teze „Analiza ekspresije imunoloških markera u molekularnim podtipovima ranog karcinoma dojke“ kandidatkinje dr med Jelene Vučinić.

1. Uvodničar za predmet **dr med Igora Gogića** je prof. dr Mileta Golubović.

Prof. dr Mileta Golubović je upoznao članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja komisije za ocjenu prijave doktorske disertacije: **9 glasova ZA, nije bilo glasova protiv i uzdržanih.**

Odbor je saglasan sa predlogom Vijeća Medicinskog fakulteta broj 366/6, od 03.03.2022. godine za usvajanje Izvještaja Komisije o ocjeni prijave doktorske teze „Uticaj različitih izvora energije korišćenih u laparaskopskoj operaciji endometričnih cisti na ovarijalnu rezervu“ kandidata dr med Igora Gogića.

1. Uvodničar za predmet **mr Vuka Kovijanića** je prof. dr Jelena Šaković Jovanović.

Prof. dr Jelena Šaković Jovanović je upoznala članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja komisije za ocjenu prijave doktorske disertacije: **9 glasova ZA, nije bilo glasova protiv i uzdržanih.**

Odbor je saglasan sa predlogom Vijeća Mašinskog fakulteta broj 457, od 08.03.2022. godine za usvajanje Izvještaja Komisije o ocjeni prijave doktorske teze „Eksperimentalno i numeričko istraživanje prelaznih procesa izazavanih interakcijom vaazduha i vode tokom punjenja i pražnjenja cijevnog sistema pod pritiskom“ kandidata mr Vuka Kovijanića.

1. Uvodničar za predmet **dr med Janje Raonić** je je prof. dr Mileta Golubović.

Prof. dr Mileta Golubović je upoznao članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* ispunjenost uslova doktoranda za dalji rad na disertaciji: **9 glasova ZA, nije bilo glasova protiv i uzdržanih**
* imenovanje Komisije za ocjenu doktorske disertacije: **9 glasova ZA, nije bilo glasova protiv i uzdržanih.**

Odbor je utvrdio da dr med Janja Raonić ispunjava uslove iz člana 38 Pravila doktorskih studija za imenovanje komisije za ocjenu doktorske disertacije pod nazivom „Imunohistohemijsko odredjivanje ekspresije inflamatornih i proliferativnih markera u lezijama grlića materice”.

Odbor je saglasan sa predlogom Vijeća Medicinskog fakulteta broj 366/7, od 03.03.2022. godine, za imenovanje Komisije za ocjenu doktorske disertacije, u sastavu: prof. dr Aleksandra Vuksanović Božarić, redovni profesor Medicinskog fakulteta Univerziteta Crne Gore, prof. dr Ljiljana Vučković, vanredni profesor Medicinskog fakulteta Univerziteta Crne Gore, doc. dr Dragana Tegeltija, docent Medicinskog fakulteta Univerziteta u Novom Sadu.

1. Uvodničar za predmet **mr Milice Muhadinović** je prof. dr Nikola Milović.

Prof. dr Nikola Milović je upoznao članove Odbora sa podacima relevantnim za dostavljeni predlog. Nakon razmatranja svih dostupnih podataka, pristupilo se glasanju.

Odbor je glasao na sljedeći način:

* usvajanje Izvještaja Komisije za ocjenu doktorske disertacije: **9 glasova ZA, nije bilo glasova protiv i uzdržanih**
* imenovanje Komisije za odbranu doktorske disertacije: **9 glasova ZA, nije bilo glasova protiv i uzdržanih.**

Odbor daje pozitivno mišljenje na Izvještaj Komisije o ocjeni doktorske disertacije i disertaciju pod nazivom „Ostvarivanje globalnih ciljeva održivog razvoja kroz pristupanje Crne Gore Evropskoj uniji” kandidatkinje mr Milice Muhadinović i saglasan je sa predlogom Vijeća Ekonomskog fakulteta broj 360, od 18.02.2022. godine, za imenovanje Komisije za odbranu doktorske disertacije, u sastavu: prof. dr Gordana Đurović, redovni profesor Ekonomskog fakulteta Univerziteta Crne Gore, prof. dr Biljana Jovanović Gavrilović, redovni profesor Ekonomskog fakulteta Univerziteta u Beogradu i prof. dr Nikola Milović, vanredni profesor Ekonomskog fakulteta Univerziteta Crne Gore.

1. Odbor za doktorske studije se upoznao sa dopisom Medicinskog fakulteta broj 11/1-1, od 02.03.2022.g., a u vezi sa **Izvještajem sa odbrane doktorske disertacije dr med Marine Jakšić Kavarić.**

**III Razmatranje izvještaja o realizaciji upisa na doktorske studije u III upisnom roku**

Odboru za doktorske studije su dostavljeni izvještaji komisija za doktorske studije, odnosno odluke vijeća organizacionih jedinica vezano za realizaciju III upisnog roka, od strane gore navedenih fakultetskih jedinica. Konstatovano je da je broj prijavljenih manji od broja traženog konkursom, nakon sprovedenih rokova za upis (od ukupno 108 mjesta, 87 je popunjeno, preostalo 21 mjesto nepopunjeno na svim fakultetskim jedinicama koje realizuju doktorske studije).

Odbor za doktorske studije jednoglasno daje sagasnost na odluke o upisu na doktorske studije koje su donijele organizacione jedinice.

**IV Razmatranje izmjena i dopuna planova izvođenja nastave za studijsku 2021/22. godinu**

Filološki fakultet i Fakultet za sport i fizičko vaspitanje su dostavili Odboru za doktorske studije dopise koji se tiču dopuna, odnosno izmjene plana organizacije nastave na doktorskim studijama, u skladu sa članom 8 Pravila doktorskih studija. U postupku razmatranja dostavljenih predloga za dopune/izmjenu planova organizacije nastave, Odbor je saglasan sa dostavljenim predlozima fakulteta. Po uobičajenoj proceduri, Odbor će predloge za izmjene dostaviti Senatu na dalje postupanje.

**V Razno**

Odboru za doktorske studije je dostavljen zahtjev mr Sretena Savićevića, a odnosi se na molbu imenovanog studenta doktorskih studija Ekonomskog fakulteta za umanjenje visine školarine, uz napomenu da je Odlukom UO utvrđena školarina u iznosu od 250,00 eura po semestru. Odbor za doktorske studije je konstatovao da nije nadležan za pitanje finansija, stoga, ne može odlučiti po predmetnoj molbi.

Odbor za doktorske studije se upoznao sa dopisom studentkinje doktorskih studija Fakulteta za sport i fizičko vaspitanje, mr Marije Bubanje, a odnosi se na ispravljanje prijave doktorske disertacije. Cijeneći navode iz dopisa, konstatovano je da u Pravilima doktorskih studija nije navedena ova mogućnost eksplicitno, tj. Pravila ne tretiraju pitanje izmjene prijave doktorske disertacije. Međutim, tokom rasprave na sjednici Odbora, pokrenuto je pitanje relevantnosti navođenja godina učenika koji su uzeti u razmatranje (nemaju svi učenici V razreda 9 i 10 godina, npr. neko je ponavljao razred), te su pojedini članovi Odbora stava da godine (koje su navedene kao relevantne za istraživanje) ne treba precizirati, jer je važniji u tom pogledu razred koji kandidatkinja uzima u obzir. Takođe, iznijeto je i mišljenje da bi shodno dostavljenim podacima, tj. držeći se striktno uzrasta izraženog godinama starosti, umjesto školskim razredom, kadidatkinja možda trebalo da radi novu doktorsku disertaciju, jer tražene izmjene utiču na cjelokupno istraživanje. Na kraju rasprave o dostavljenom zahtjevu, Odbor je saglasan da nije sporno što kandidatkinja traži određene izmjene, te da u ovom trenutku može predati doktorsku disertaciju (ispunjeni su uslovi iz Pravila za taj korak), ali je neophodno da se nadležni u daljoj proceduri (prevashodno Komisija za ocjenu disertacije) detaljnije osvrnu na ovu problematiku i da daju obrazloženje opravdanosti nastalih izmjena tokom rad ana disertaciji u odnosu na prijavu teme, imajući u vidu oblast kojoj istraživanje priprada, kako bi i članovi Odbora u vezi sa tim mogli kasnije zauzeti decidniji stav.

Komisija za doktorske studije Fakulteta za sport i fizičko vaspitanje je dostavila dopise u vezi sa priznavanjem svih ispita i/ili 60 ECTS kredita studentima Goranu Gojkoviću i Arijani Govori, zbog završenih dvogodišnjih master studija, odnosno već ranije položenih ispita sa prve godine doktorskih studija FSFV-a. Kako na Univerzitetu Crne Gore ne postoji uniformno djelovanje po ovom pitanju (praksa je bila takva da je na nekim fakultetima dozvoljeno oslobađanje polaganja ispita za studente koji su završili dvogodišnje master studije, nakon četvorogodišnjih ili petogodišnjih osnovnih studija, ili je rađena ekvivalencija predmeta, po principu “predmet-za-predmet”), predsjedavajuća Odbora je istakla da je potrebno konsultovati se sa Pravnom službom oko ovog pitanja, kao i probaviti nedostajuću dokumentaciju iz dosijea ovih kandidata, te će biti upućen zahtjev Fakultetu za dostavu iste. Dalje, Odbor je stava da i ako bude moguće priznavanje predmeta, oba kandidata moraju nanovo prijavljivati doktorsku disertaciju, odnosno raditi polazna istraživanja, tako da je maksimalno moguće priznavanje u visini 40 ECTS kredita.

Mašinski fakultet je uputio dopis broj 258, od 15.02.2022. god, koji se odnosi na informaciju u vezi realizacije III upisnog roka na doktorskim studijama ovog Fakulteta, a istovremeno je uputio i zahtjev za proširenje rang-liste, za jedno mjesto. Konkurs za upis je raspisan za 2 studentska mjesta, a predlog Fakulteta je da se omogući upis i trećerangiranoj kandidatkinji, Tijani Ivanišević (koja bi bila šesti upisani kanidat u studijskoj 2021/22. godini), imajući u vidu njen odličan uspjeh u prethodnom školovanju i mogućnost upisa većeg broja kandidata u odnosu na broj predviđen konkursom, u skladu sa licencom za doktorske studije na Mašinskom fakultetu. Imajući u vidu da je Rješenjem Ministarstva prosvjete UPI broj 060-98/2019, od 24.09.2019. god, data licenca za upis 10 studenata na doktorski studijski program Mašinstvo, Odbor je (jednoglasno) saglasan sa dostavljenim predlogom, imajući u vidu da je predloženi zahtjev za proširenje rang-liste u skladu sa licencom.

Odboru za doktorske studije je dostavljen i dopis Pomorskog fakulteta Kotor, broj 01-525/1, od 17.02.2022. god, a u vezi sa inicijativom prof. dr Špira Ivoševića za razrješenje mentorstva u izradi doktorske disertacije kandidatkinje mr Stanice Nedović. Cijeneći navode u dopisu, odnosno obrazloženje koje je mentor naveo, a kojima opravdava podnijeti zahtjev za razrješenje mentorstva, Odbor je saglasan sa dostavljenim. Istaknuto je i da važeća Pravila doktorskih studija, daju mogućnost kako studentu, tako i mentoru da se mogu pisanim zahtjevom obratiti Vijeću sa obrazloženom inicijativom za promjenu mentora. S obzirom na to je Odbor prethodno dostavio Senatu pozitivan predlog za imenovanje prof. dr Špira Ivoševića za mentora kandidatkinji mr Stanici Nedović, po kojem je Senat donio pozitivnu odluku, zaključeno je da će Odbor dostaviti Senatu i mišljenje u vezi sa podnijetom inicijativom, kao i predlog Vijeća Fakulteta za razrješenje mentora na dalje postupanje.

Odbor je završio sa radom u 14:45h.

**Zapisnik sačinila: PREDSJEDNIK ODBORA ZA DOKTORSKE STUDIJE**

**Aleksandra Mijanović Prof. dr Biljana Šćepanović**